Aire-la-Ville
Aire-la-Ville (frankoprovenzalisch []) isch e bolitischi Gmai im Kanton Gämf in dr Schwyz.

Geografi 
Aire-la-Ville isch e Huffedorf in dr Champagne, am linke Stade vum Rottu. Dr Bann umfasst 42 % landwirtschaftligi Flechine, 23 % Wald, 15 % Sidligsflechine, 6 % Vercheersflechine un 14 % Gwässerflechine. Nochbergmaine sin Russin im Weschte, Satigny im Norde, Bernex im Oschte un Cartigny im Side.

Gschicht 
Aire-la-Ville isch zum erschte Mol gnännt wore anne 1429 s Aeria Villa (1666 Haire-la-Ville).

Bevelkerigsentwicklig 
Quälle: Bundesamt für Statistik 2005

De Uusländeraateil isch anne 2011 bi 19,2 % gläge.

Religion 
19,6 % vu dr Yywohner sin anne 2000 reformiert gsi, 48,5 % remisch-katholisch.

Politik 
Bi dr Nationalrotswahle 2011 het s des Ergebnis gee: FDP 18,0 %, CVP 16,8 %, GLP 4,6 %, GP 11,9 %, MCR 11,1 %, SP 12,6 %, SVP 21,8 %, Sunschtigi 3,2 %.

Gmaindspresidänt isch dr Barthélémy Roch (Stand 2012).

Sproch 
Bi dr Volkszellig 2000 hän vu dr 736 Yywohner 625 Franzesisch as Hauptsproch aagee, 25 Dytsch, 11 Italienisch un 75 anderi Sproche. 

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

Böuwärch 
 Chilche Saint-Louis (1726)

Weblink 

 http://www.aire-la-ville.ch

Fueßnote 

Ort (Kanton Gämf)